ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Μαΐου 1994 περί τροποποιήσεως της απόφασης 93/13/ΕΟΚ της Επιτροπής για τον καθορισμό των τρόπων διεξαγωγής των κτηνιατρικών ελέγχων στους μεθοριακούς σταθμούς της Κοινότητας κατά την εισαγωγή προϊόντων που προέρχονται από τρίτες χώρες (94/305/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 18 παράγραφος 1,

Εκτιμώντας:

ότι επιτρέπεται να εισαχθούν στην Κοινότητα άχυρο και σανός από τις χώρες που περιλαμβάνονται στο παράρτημα ΣΤ της απόφασης 93/13/ΕΟΚ της Επιτροπής (3)-

ότι είναι αναγκαίο, έχοντας υπόψη τις εγγυήσεις που δίδονται, να τροποποιηθεί ο κατάλογος αυτός και να συμπεριληφθούν ορισμένα τμήματα της Νότιας Αφρικής- ότι η περιοχή από την οποία προέρχεται το άχυρο και ο σανός βρίσκεται εκτός της περιοχής ελέγχου του αφθώδους πυρετού και στην περιοχή αυτή δεν έχει βοσκήσει κανένα ζώο τους τελευταίους έξι μήνες-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα ΣΤ της απόφασης 93/13/ΕΟΚ προστίθεται το ακόλουθο κείμενο μεταξύ των χωρών "Σλοβενία" και "Σουηδία":

"Δημοκρατία της Νότιας Αφρικής (εκτός του τμήματος της περιοχής ελέγχου του αφθώδους πυρετού που βρίσκεται στην κτηνιατρική περιφέρεια Βόρειας και Ανατολικής Transvaal, στην επαρχία της Ingwavuma της κτηνιατρικής περιφέρειας Natal και στην παραμεθόριο περιοχή με την Botswana ανατολικά γεωγραφικού μήκους 28o)".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 16 Μαΐου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 9 της 15. 1. 1993, σ. 33.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Απριλίου 1994 σχετικά με το διορισμό αναπληρωματικού μέλους της επιτροπής των περιφερειών (94/264/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,

την απόφαση του Συμβουλίου της 26ης Ιανουαρίου 1994 περί διορισμού των τακτικών και αναπληρωματικών μελών της επιτροπής των περιφερειών για την περίοδο από τις 26 Ιανουαρίου 1994 έως τις 25 Ιανουαρίου 1998 (1),

Εκτιμώντας:

ότι μία θέση αναπληρωματικού μέλους της προαναφερόμενης επιτροπής έχει κενωθεί κατόπιν της παραιτήσεως του κ. Matteo GRAZIANO, η οποία γνωστοποιήθηκε στο Συμβούλιο στις 24 Μαρτίου 1994-

Έχοντας υπόψη του την πρόταση της ιταλικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Giuseppe FIRRARELLO διορίζεται αναπληρωματικό μέλος της επιτροπής των περιφερειών σε αντικατάσταση του κ. Matteo GRAZIANO, για το υπόλοιπο της θητείας, δηλαδή έως τις 25 Ιανουαρίου 1998.

Λουξεμβούργο, 26 Απριλίου 1994.

Για το Συμβούλιο

Ο Πρόεδρος

Γ. ΜΩΡΑΪΤΗΣ

(1) ΕΕ αριθ. L 31 της 4. 2. 1994, σ. 29.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Απριλίου 1994 σχετικά με τη σύναψη συμφωνίας, υπό μορφή ανταλλαγής επιστολών σχετικά με ορισμένα ψάρια, για την τροποποίηση της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοπονδιακής Δημοκρατίας, αφετέρου, σχετικά με το εμπόριο και τα εμπορικά θέματα και της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας αφετέρου (94/682/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2,

την πρόταση της Επιτροπής,

Εκτιμώντας ότι είναι σκόπιμο να τροποποιηθεί, με συμφωνία υπό μορφή ανταλλαγής επιστολών με την Τσεχική Δημοκρατία, η ενδιάμεση συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, σχετικά με το εμπόριο και τα εμπορικά θέματα (1), και η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, έτσι ώστε να καθοριστούν οι ποσοστώσεις για τη ζωντανή πέστροφα και τον κυπρίνο, καταγωγής Τσεχικής Δημοκρατίας, που θα εισάγονται ατελώς στην Κοινότητα, καθώς και για το κατεψυγμένο σκουμπρί, καταγωγής Κοινότητας, που θα εισάγεται ατελώς στην Τσεχική Δημοκρατία,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Ευρωπαϊκής Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Τσεχικής Δημοκρατίας, για την τροποποίηση του άρθρου 17 της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, σχετικά με το εμπόριο και τα εμπορικά θέματα και του άρθρου 24 της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, και την προσθήκη παραρτήματος XVα και παραρτήματος XVβ στις συμφωνίες αυτές.

Το κείμενο των συμφωνιών επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Λουξεμβούργο, 12 Απριλίου 1994.

Για το Συμβούλιο

Ο Πρόεδρος

Φ. ΚΩΝΣΤΑΝΤΙΝΟΥ

(1) ΕΕ αριθ. L 115 της 30. 4. 1992, σ. 2.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Φεβρουαρίου 1994 για το διορισμό μέλους της Οικονομικής και Κοινωνικής Επιτροπής (94/145/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 194,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση του Συμβουλίου της 24ης Σεπτεμβρίου 1990 σχετικά με το διορισμό των μελών της Οικονομικής και Κοινωνικής Επιτροπής για την περίοδο που λήγει στις 20 Σεπτεμβρίου 1994 (1),

Επειδή, μετά την παραίτηση του κ. Xavier Verboven που γνωστοποιήθηκε στο Συμβούλιο στις 19 Ιανουαρίου 1993, έχει κενωθεί μία θέση της επιτροπής αυτής,

Έχοντας υπόψη τις υποψηφιότητες που υποβλήθηκαν από τη βελγική κυβέρνηση στις 6 Ιανουαρίου 1994,

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κύριος Juan Fernandez διορίζεται μέλος της Οικονομικής και Κοινωνικής Επιτροπής, σε αντικατάσταση του κυρίου Xavier Verboven και για την υπόλοιπη και για την υπόλοιπη διάρεια της θητείας του, δηλαδή μέχρι της 20 Σεπτεμβρίου 1994.

Βρυξέλλες, 21 Φεβρουαρίου 1994.

Για το Συμβούλιο

Ο Πρόεδρος

Θ. ΠΑΓΚΑΛΟΣ

(1) ΕΕ αριθ. L 290 της 23. 10. 1990, σ. 13.
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαρτίου 1994 που χορηγεί άδεια στα κράτη μέλη να επιτρέψουν προσωρινά την εμπορία σπόρων προς σπορά ελαιοκράμβης που δεν ανταποκρίνονται στις απαιτήσεις της οδηγίας 69/208/ΕΟΚ του Συμβουλίου (94/154/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 69/208/ΕΟΚ του Συμβουλίου της 30ής Ιουνίου 1969 περί της εμπορίας των σπόρων προς σπορά των ελαιούχων και κλωστικών φυτών (1), όπως τροποποιήθηκε τελευταία από την οδηγία 92/107/ΕΟΚ της Επιτροπής (2), και ιδίως το άρθρο 16,

την αίτηση που υποβλήθηκε από τη Γαλλική Δημοκρατία,

Εκτιμώντας:

ότι στη Γαλλία η παραγωγή σπόρων προς σπορά ποικιλιών ελαιοκράμβης με υψηλή περιεκτικότητα σε ερουκινό οξύ και χαμηλή περιεκτικότητα σε γλυκοζινολικές ενώσεις που ανταποκρίνονται στις αιτήσεις της οδηγίας 69/208/ΕΟΚ υπήρξε ανεπαρκής κατά το 1993 και, επομένως, δεν επαρκεί για να καλύψει τις ανάγκες της εν λόγω χώρας-

ότι δεν είναι δυνατόν να καλυφθεί ικανοποιητικά η ζήτηση αυτή με σπόρους από άλλα κράτη μέλη ή από τρίτες χώρες, οι οποίοι να ανταποκρίνονται σε όλες τις απαιτήσεις που καθορίζονται στην προαναφερθείσα οδηγία-

ότι, επομένως, η Γαλλία πρέπει να λάβει άδεια να επιτρέψει, για περίοδο που λήγει στις 15 Ιουνίου 1994, την εμπορία ποικιλιών σπόρων προς σπορά του προαναφερθέντος είδους, οι οποίες δεν περιλαμβάνονται ούτε στον κοινό κατάλογο των ποικιλιών των ειδών γεωργικών φυτών ούτε στους εθνικούς καταλόγους ποικιλιών των κρατών μελών-

ότι, επιπλέον, τα άλλα κράτη μέλη, τα οποία είναι σε θέση να εφοδιάσουν την Γαλλία με σπόρους που δεν ανταποκρίνονται στις απαιτήσεις της ανωτέρω οδηγίας, πρέπει να λάβουν άδεια να επιτρέψουν την εμπορία των σπόρων αυτών-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Γαλλική Δημοκρατία λαμβάνει άδεια να επιτρέψει, για περίοδο που λήγει στις 15 Ιουνίου 1994, την εμπορία στο έδαφός της 35 τόνων κατ' ανώτατο όριο σπόρων προς σπορά ανοιξιάτικης ελαιοκράμβης (Brassica napus L. partim), ποικιλιών με μεγάλη περιεκτικότητα σε ερουκικό οξύ και χαμηλή περιεκτικότητα σε γλυκοζινολικές ενώσεις, οι οποίες δεν περιλαμβάνονται ούτε στον κοινό κατάλογο των ποικιλιών ειδών γεωργικών ούτε στους εθνικούς καταλόγους ποικιλιών των κρατών μελών.

Άρθρο 2

Επιτρέπεται στα κράτη μέλη, εκτός εκείνου που υπέβαλε αίτηση, υπό τους όρους που ορίζονται στο άρθρο 1 και για τους σκοπούς που προορίζονται από το κράτος μέλος που υπέβαλε την αίτηση, να εγκρίνουν την εμπορία στο έδαφός τους σπόρων προς σπορά η εμπορία των οποίων επιτρέπεται στα πλαίσια αυτής της απόφασης.

Άρθρο 3

Τα κράτη μέλη ενημερώνουν άμεσα την Επιτροπή σχετικά με τις ποσότητες σπόρων που επισημάνθηκαν και των οποίων επετράπη η εμπορία στο έδαφός τους βάσει της παρούσας απόφασης. Η Επιτροπή ενημερώνει σχετικά τα άλλα κράτη μέλη.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 8 Μαρτίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 169 της 10. 7. 1969, σ. 3.

(2) ΕΕ αριθ. L 16 της 25. 1. 1993, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Φεβρουαρίου 1994 για το διορισμό μελών του Ελεγκτικού Συνεδρίου (94/115/ΕΚΑΧ, ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 45 Β παράγραφος 3,

τη συνθήκη για την ίδρυση της Ευρωπαϊκής Κοινότητα, και ιδίως το άρθρο 188 Β παράγραφος 3,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 160 Β παράγραφος 3,

τη συνθήκη για ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 22,

τις γνώμες του Ευρωπαϊκού Κοινοβουλίου (1),

Εκτιμώντας:

ότι η θητεία των κκ. Roger Camus, Ole Warberg, Giorgio Clemente, Carlos Manuel Botelheiro-Moreno, Richie Ryan και Josep Subirats Pinana έληξε στις 17 Οκτωβρίου 1993-

ότι πρέπει να γίνουν σύντομα νέοι διορισμοί,

ΑΠΟΦΑΣΙΖΕΙ:

Άρθρο μόνο

ν Διορίζονται μέλη του Ελεγκτικού Συνεδρίου για την περίοδο από 10 Φεβρουαρίου 1994 έως και 9 Φεβρουαρίου 2000 οι κκ. Patrick Everard, Ole Warberg, Giorgio Clemente, Armindo de Jesus De Sousa Ribeiro, Barry Desmond και Antoni Castells Oliveres.

Βρυξέλλες, 7 Φεβρουαρίου 1994.

Για το Συμβούλιο

Ο Πρόεδρος

Θ. ΠΑΓΚΑΛΟΣ

(1) ΕΕ αριθ. C 20 της 24. 1. 1994 και γνώμη που εδόθη στις 20 Ιανουαρίου 1994 (δεν έχει ακόμη δημοσιευθεί στην Επίσημη Εφημερίδα).
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Φεβρουαρίου 1994 σχετικά με την κοινοτική χρηματοδοτική ενίσχυση που χορηγείται στο κοινοτικό εργαστήριο αναφοράς για έρευνα με θέμα τη σαλμονέλα (Rijksinstituut voor Volksgezondheid en Milieuhygiene, Bilthoven, Κάτω Χώρες) (Το κείμενο στην ολλανδική γλώσσα είναι το μόνο αυθεντικό) (94/93/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε από την απόφαση 93/439/ΕΟΚ της Επιτροπής (2), και ιδίως το άρθρο 28,

Εκτιμώντας:

ότι, σύμφωνα με το άρθρο 13 πρώτο εδάφιο της οδηγίας 92/117/ΕΟΚ του Συμβουλίου (3), έχει ορισθεί ως εργαστήριο αναφοράς για τη σαλμονέλα, το Rijksinstituut voor Volksgezondheid en Milieuhygiene, Bilthoven, Κάτω Χώρες-

ότι όλες οι αρμοδιότητες και τα καθήκοντα του εργαστηρίου αναφοράς προσδιορίζονται στο παράρτημα IV κεφάλαιο ΙΙ της οδηγίας 92/117/ΕΟΚ-

ότι, κατά συνέπεια, πρέπει να προβλεφθεί χορήγηση κοινοτικής χρημαδοτικής ενίσχυσης προς το κοινοτικό εργαστήριο αναφοράς για να είναι σε θέση να εκπληρώσει τις αρμοδιότητες και τα καθήκοντα που προβλέπονται σ' αυτήν την οδηγία-

ότι, σε ένα πρώτο στάδιο, η κοινοτική χρηματοδοτική ενίσχυση θα πρέπει να χορηγηθεί για χρονικό διάστημα ενός έτους- ότι θα ακολουθήσει επανεξέταση με σκοπό την παράταση πριν από τη λήξη της αρχικής περιόδου-

ότι σύμφωνα με το άρθρο 40 της απόφασης 90/424/ΕΟΚ οι έλεγχοι που προβλέπονται στα άρθρα 8 και 9 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με τη χρηματοδότηση της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (5), θα είναι υποχρεωτικοί- ότι θα πρέπει να προβλεφθούν ορισμένες ιδιαίτερες διατάξεις-

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα χορηγεί χρηματοδοτική ενίσχυση στο εργοστάσιο αναφοράς που προβλέπεται στο άρθρο 13 της οδηγίας 92/117/ΕΟΚ μέχρι 100 000 Ecu κατ' ανώτατο όριο.

Άρθρο 2

1. Για την εκπλήρωση των στόχων του άρθρου 1, η Επιτροπή συνάπτει σύμβαση, εξ ονόματος της Ευρωπαϊκής Κοινότητας, με το εργαστήριο αναφοράς.

2. Ο Γενικός Διευθυντής της Γενικής Διεύθυνσης Γεωργίας εξουσιοδοτείται να υπογράψει τη σύμβαση εκ μέρους της Επιτροπής των Ευρωπαϊκών Κοινοτήτων.

3. Η σύμβαση για την οποία ο λόγος στην παράγραφο 1 είναι διαρκείας ενός έτους.

4. Η προβλεπόμενη στο άρθρο 1 χρηματοδοτική ενίσχυση καταβάλλεται στο εργαστήριο αναφοράς, σύμφωνα με τους όρους της σύμβασης που προβλέπονται στην παράγραφο 1.

Άρθρο 3

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 17 Φεβρουαρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 203 της 30. 6. 1993, σ. 34.

(3) ΕΕ αριθ. L 62 της 15. 3. 1993, σ. 38.

(4) ΕΕ αριθ. L 94 της 28. 4. 1970, σ. 13.

(5) ΕΕ αριθ. L 185 της 15. 7. 1988, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1993 για τη σύναψη εξ ονόματος της Ευρωπαϊκής Κοινότητας Άνθρακα και Χάλυβα πρόσθετου πρωτοκόλλου της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός και της Σλοβακικής Δημοκρατίας, αφετέρου, και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους και της Τσεχικής και Σλοβακικής Ομοσπονδιακής Δημοκρατίας (94/53/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,

τα συμπεράσματα του Ευρωπαϊκού Συμβουλίου που συνήλθε στην Κοπεγχάγη στις 21 και 22 Ιουνίου 1993,

Εκτιμώντας:

ότι η Επιτροπή διαπραγματεύτηκε εξ ονόματος των Κοινοτήτων πρόσθετο πρωτόκολλο της ενδιάμεσης συμφωνίας για το εμπόριο και εμπορικά θέματα με τη Σλοβακική Δημοκρατία-

ότι είναι ανάγκη να εγκριθεί το παρόν πρόσθετο πρωτόκολλο-

ότι η σύναφη του πρόσθετου πρωτοκόλλου είναι αναγκαία για την επίτευξη των στόχων της Κοινότητας που καθορίζονται ιδίως στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και ότι η συνθήκη δεν προέβλεψε όλες τις περιπτώσεις που καλύπτονται από την παρούσα απόφαση-

μετά από διαβουλεύσεις με τη συμβουλευτική επιτροπή και με την ομόφωνη συγκατάθεση του Συμβουλίου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόσθετο πρωτόκολλο της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Σλοβακικής Δημοκρατίας, αφετέρου, για το εμπόριο και εμπορικά θέματα και της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα.

Το κείμενο αυτό επισυνάπτεται στην παρούσα απόφαση (1).

Άρθρο 2

Ο Πρόεδρος του Συμβουλίου πραγματοποιεί την ανακοίνωση που προβλέπεται στο άρθρο 8 των πρόσθετων πρωτοκόλλων εξ ονόματος της Ευρωπαϊκής Κοινότητας Άνθρακα και Χάλυβα.

Βρυξέλλες, 20 Δεκεμβρίου 1993.

Για την Επιτροπή

Ο Πρόεδρος

Jacques DELORS

(1) Βλέπε σελίδα 17 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ

της 13ης Δεκεμβρίου 1993

για τη σύναψη συμφωνίας σχετικά με τον Ευρωπαϊκό Οικονομικό Χώρο μεταξύ των Ευρωπαϊκών Κοινοτήτων, των κρατών μελών αυτών και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας

(94/1/ΕΚΑΧ, ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

τη συνθήκη για την ίδρυση της Ευρωπαϊκής Κοινότητας, και ιδιαίτερα το άρθρο 238, σε συνδυασμό με το άρθρο 228 παράγραφος 3 δεύτερο εδάφιο,

τη σύμφωνη γνώμη του Ευρωπαϊκού Κοινοβουλίου (1),

Εκτιμώντας:

ότι η συμφωνία για τον Ευρωπαϊκό Οικονομικό Χώρο μεταξύ των Ευρωπαϊκών Κοινοτήτων, των κρατών μελών αυτών και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας, που υπεγράφη στο Πόρτο στις 2 Μαΐου 1992, πρέπει να εγκριθεί,

ΑΠΟΦΑΣΙΖΟΥΝ:

Άρθρο 1

Εγκρίνονται εξ ονόματος της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα, η συμφωνία για τον Ευρωπαϊκό Οικονομικό Χώρο μεταξύ των Ευρωπαϊκών Κοινοτήτων και των κρατών μελών αυτών, και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας και του Πριγκιπάτου του Λιχτενστάιν, του Βασιλείου της Νορβηγίας, του Βασιλείου της Σουηδίας, της Ελβετικής Συνομοσπονδίας, καθώς και τα πρωτόκολλα, τα παραρτήματα αυτής, οι δηλώσεις στα εγκεκριμένα πρακτικά και οι ανταλλαγές επιστολών που επισυνάπτονται στην Τελική Πράξη.

Τα κείμενα της ανωτέρω παραγράφου επισυνάπτονται στην παρούσα απόφαση.

Άρθρο 2

Η πράξη έγκρισης του άρθρου 129 της συμφωνίας κατατίθεται από τον Πρόεδρο του Συμβουλίου εξ ονόματος της Ευρωπαϊκής Κοινότητας και από τον Πρόεδρο της Επιτροπής εξ ονόματος της Ευρωπαϊκής Κοινότητας Άνθρακα και Χάλυβα (2).

Βρυξέλλες, 13 Δεκεμβρίου 1993.

Για το Συμβούλιο

Ο Πρόεδρος

Ph. MAYSTADT

Για την Επιτροπή

Ο Πρόεδρος

J. DELORS

(1) ΕΕ αριθ. C 305 της 23. 11. 1992, σ. 66.

(2) Βλέπε σελίδα 606 της παρούσας Επίσημης Εφημερίδας.
ΑΠOΦΑΣΗ ΤOΥ ΣΥΜΒOΥΛΙOΥ

της 26ης Απριλίου 1993

περί συνάψεως συμφωνιών, με τη μορφή ανταλλαγής επιστολών, μεταξύ της Ευρωπαϊκής Oικονομικής Κοινότητας, και αφενός, του Μπαρμπάντος, του Μπελίζ, της Λαϊκής Δημοκρατίας του Κονγκό, της Δημοκρατίας των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστού, της Τζαμάικα, της Δημοκρατίας της Κένυας, της Λαϊκής Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας της Νήσου Μαυρικίου, της Δημοκρατίας της Oυγκάντα, της Δημοκρατίας του Σουρινάμ, του Αγίου Χριστοφόρου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, καθώς και της Δημοκρατίας της Ζιμπάμπουε και, αφετέρου, της Δημοκρατίας της Ινδίας για τις εγγυημένες τιμές για τη ζάχαρη από ζαχαροκάλαμο για την περίοδο παραδόσεως 1992/93

(94/901/ΕΟΚ)

ΤO ΣΥΜΒOΥΛΙO ΤΩΝ ΕΥΡΩΠΑΪΚΩΝ ΚOΙΝOΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Oικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η εφαρμογή του πρωτοκόλλου αριθ. 8 για τη ζάχαρη ΑΚΕ που είναι προσαρτημένο στην τέταρτη σύμβαση ΑΚΕ PΕOΚ (1) και της συμφωνίας μεταξύ της Ευρωπαϊκής Oικονομικής Κοινότητας και της Δημοκρατίας της Ινδίας για τη ζάχαρη από ζαχαροκάλαμο (2) , εξασφαλίζεται σύμφωνα με το άρθρο 1 παράγραφος 2, στα πλαίσια της διαχειρίσεως της κοινής οργάνωσης της αγοράς ζάχαρης 7

ότι θα πρέπει να εγκριθούν αυτές οι συμφωνίες με τη μορφή ανταλλαγής επιστολών μεταξύ της Κοινότητας, και αφενός, των κρατών που μνημονεύονται στο πρωτόκολλο και, αφετέρου, της Δημοκρατίας της Ινδίας περί των εγγυημένων τιμών για τη ζάχαρη από ζαχαροκάλαμο για την περίοδο παραδόσεως 1992/1993,

ΑΠOΦΑΣΙΖΕΙ:

Άρθρο 1

Εγκρίνονται εξ ονόματος της Κοινότητας οι συμφωνίες υπό μορφή ανταλλαγής επιστολών μεταξύ της Ευρωπαϊκής Oικονομικής Κοινότητας, και, αφενός, του Μπαρμπάντος, του Μπελίζ, της Λαϊκής Δημοκρατίας του Κονγκό, της Δημοκρατίας των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστού, της Τζαμάικα, της Δημοκρατίας της Κένυας, της Λαϊκής Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας της Νήσου Μαυρικίου, της Δημοκρατίας της Oυγκάντα, της Δημοκρατίας του Σουρινάμ, του Αγίου Χριστοφόρου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, καθώς και της Δημοκρατίας της Ζιμπάμπουε και, αφετέρου, της Δημοκρατίας της Ινδίας περί των εγγυημένων τιμών για τη ζάχαρη από ζαχαροκάλαμο για την περίοδο παραδόσεως 1992/93.

Το κείμενο αυτών των συμφωνιών προσαρτάται στην παρούσα απόφαση.

Άρθρο 2

O Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τις συμφωνίες που αναφέρονται στο άρθρο 1 δεσμεύοντας την Κοινότητα.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 26 Απριλίου 1993.

Για το Συμβούλιο

O Πρόεδρος

B. WESTH

(1) ΕΕ αριθ. L 229 της 17. 8. 1991, σ. 216.

(2) ΕΕ αριθ. L 190 της 22. 7. 1975, σ. 35.
Διορθωτικό στην απόφαση 94/187/ΕΚ της Επιτροπής, της 18ης Μαρτίου 1994, για τον καθορισμό υγειονομικών προϋποθέσεων και κτηνιατρικού πιστοποιητικού κατά τις εισαγωγές ζωικών εντέρων από τρίτες χώρες (Επίσημη Εφημερίδα των Ευρωπαϊκών Κοινοτήτων αριθ. L 89 της 6ης Απριλίου 1994)

Σελίδα 20, παράρτημα, σημείο IV.β), η πρώτη περίπτωση διαβάζεται ως εξής:

«- αλάτισμα με NaCl επί 30 ημέρες (1) ή».
31994D0360R(01)

Διορθωτικό στην απόφαση 94/360/ΕΚ της 20ής Μαΐου 1994 περί της μειωμένης συχνότητας των φυσικών ελέγχων των αποστολών ορισμένων προϊόντων που πρόκειται να εισαχθούν από τρίτες χώρες δυνάμει της οδηγίας 90/675/ΕΟΚ του Συμβουλίου (ΕΕ αριθ. L 158 της 25.6.1994)



Επίσημη Εφημερίδα αριθ. L 202 της 05/08/1994 σ. 0030 - 0030